title: Η επίδραση της ενδοεπιχειρησιακής εκπαίδευσης και κατάρτισης στην ανάπτυξη, παρακίνηση και επαγγελματική εξέλιξη των εργαζομένων στην Ιατρική Ενημέρωση
title: The impact of in-house education and training on the development, motivation and professional progress of employees in Medical Representative
titleType: AlternativeTitle
Creators: name: Σιλιόγκας, Βασίλειος
Publisher: name: Πανεπιστήμιο Δυτικής Αττικής
Year: 2022
Subjects: Ενδοεπιχειρησιακή εκπαίδευση
Κατάρτιση
Διαχείριση ανθρώπινου δυναμικού
Παρακίνηση
Μοντέλο Kirkpatrick
Δεξιότητες
Ικανότητες
Ιατρική ενημέρωση

description: Σε ένα οικονομικά πολύπλοκο και άκρως ανταγωνιστικό περιβάλλον, η ενδοεπιχειρησιακή εκπαίδευση και κατάρτιση, αποτελεί ισχυρό εργαλείο για την εξέλιξη και ανάπτυξη κάθε επιχείρησης. Έρευνες αποδεικνύουν πως οι επιχειρήσεις που θα αναπτύσσονται και θα ευημερούν μελλοντικά, θα είναι εκείνες που θα απαρτίζονται από ένα ιδιαίτερα καταρτισμένο με ικανότητες και δεξιότητες ανθρώπινο δυναμικό. Σκοπός της παρούσας εργασίας ήταν η διερεύνηση της επίδρασης της ενδοεπιχειρησιακής εκπαίδευσης και κατάρτισης στην ανάπτυξη, παρακίνηση και επαγγελματική εξέλιξη των εργαζομένων στην Ιατρική Ενημέρωση. Η παρούσα έρευνα διεξήχθη κατά το χρονικό διάστημα, από 21/03/2022 έως 29/04/2022. Ως εργαλείο, χρησιμοποιήθηκε δομημένο αυτοσυμπληρούμενο ερωτηματολόγιο με ερωτήσεις κλειστού τύπου. Με απλή τυχαία δειγματοληψία διανεμήθηκαν 200 ερωτηματολόγια και επεστράφησαν 146 (ποσοστό ανταπόκρισης 73%), εκ των οποίων 2 (ποσοστό 1%) δεν ήταν πλήρως συμπληρωμένα. Η στατιστική ανάλυση πραγματοποιήθηκε με το στατιστικό λογισμικό SPSS, έκδοση 28. Το δείγμα αποτελούνταν από 144 ερωτώμενους. Από την επεξεργασία προέκυψε, ότι η πλειοψηφία ήταν άντρες (Ν=88, 61,1%), με την ηλικιακή κλίμακα των 36 – 45 να υπερτερούσε (Ν=55, 38,2%). Το επίπεδο μόρφωσης ήταν ιδιαίτερα υψηλό με πτυχιούχους ΑΕΙ/ΤΕΙ (Ν=60, 41,7%) και κάτοχους Μεταπτυχιακού/Διδακτορικού διπλώματος (Ν=41, 28,5%). Η πλειονότητα συμμετείχε σε ενδοεπιχειρησιακά προγράμματα εκπαίδευσης (Ν=130, 90,3%), με φορέα την εταιρεία (Ν=75, 52,1%) και η μέθοδος που χρησιμοποιήθηκε περισσότερο ήταν ο συνδυασμός Off και On-the Job training (Ν=111, 77,1%). Από τις απαντήσεις στην κλίμακα «Πολύ έως Πάρα Πολύ», το 80,5% των ερωτηθέντων θεωρεί την ενδοεπιχειρησιακή εκπαίδευση σημαντικό εργαλείο παρακίνησης, το 78,5% πιστεύει πως διαμέσου της ενδοεπιχειρησιακής εκπαίδευσης αναπτύσσετε προσωπικά και κρίνει ότι μέσω της εκπαίδευσης εξελίσσονται οι γνώσεις του (72,9%), αυξάνεται η παραγωγικότητά του (71,6%), καλυτερεύει η απόδοση στην εργασία του (65,3%) και επιτυγχάνονται οι στόχοι της επιχείρησης που εργάζεται (61,1%). Από τα αποτελέσματα προκύπτει, ότι η συμβολή της ενδοεπιχειρησιακής εκπαίδευσης στην αύξηση της αποδοτικότητας, στην παρακίνηση και στην εξέλιξη των Ιατρικών Επισκεπτών είναι ιδιαίτερα σημαντική. Ανεξαρτήτως μεθόδου που χρησιμοποιεί η κάθε εταιρεία, το επίπεδο ικανοποίησης παραμένει υψηλό και αναλλοίωτο. Ωστόσο, στην εφαρμογή της εκπαίδευσης και στα αποτελέσματά της στο πεδίο δράσης διακρίνεται μια μικρή υστέρηση, στατιστικά μη σημαντική. Τέλος, το γενικό επίπεδο ικανοποίησης δεν φαίνεται να διαφοροποιείται στη βάση των δημογραφικών, κοινωνικών, εργασιακών χαρακτηριστικών του δείγματος.